VZOREC POGODBE

OBČINA SVETA ANA, Sv. Ana v Slov. gor. 17, 2235 SVETA ANA, ki jo zastopa župan Silvo Slaček, univ. dipl. prav.,

matična številka: 2242796000

ID za DDV: SI58878734

TRR: SI56 0140 4010 0020 461 odprt pri Uprava RS za javna plačila (BANKA SLOVENIJE)

(v nadaljevanju: »naročnik«)

in

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

davčna številka:

matična številka:

(v nadaljevanju: »izvajalec«)

sta dogovorila in sklenila naslednjo

GRADBENO POGODBO št. \_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| 1. | PREDMET POGODBE IN OBSEG POGODBENIH DEL |
|  | Predmet pogodbe je gradnja.  Naziv naročila: »Komunalna ureditev Zazidalnega naselja Lokavec - 1. faza« |
|  | Pogodba bo sklenjena po sistemu obračun »NA KLJUČ« |
|  | Pogodbeno dogovorjena dela obsegajo vsa dela po ponudbi št. \_\_\_\_\_\_\_\_\_\_\_\_\_\_\_ z dne \_\_\_\_ . |
|  | Sestavni del pogodbe so tudi vsi pogoji, razpisna dokumentacija in ponudbena dokumentacija izvajalca izbranega na osnovi izvedenega javnega naročila št. \_\_\_\_\_\_\_\_\_\_\_\_\_\_\_\_\_\_\_. |
| 2. | OBVEZNOSTI POGODBENIH STRANK |
| 2.1. | Izvajalec se zavezuje za naročnika opraviti dela iz I. točke te pogodbe in ob tem vsa dela izvršiti s skrbnostjo dobrega gospodarja in strokovnjaka po pravilih gradbene stroke. |
| 2.2. | Naročnik se zavezuje izvajalcu pred pričetkom del predložiti in predati projektno dokumentacijo. |
|  | Izvajalec je dolžan pred pričetkom del prejeto dokumentacijo podrobno proučiti in naročnika opozoriti na njene pomanjkljivosti ali nejasnosti ter v zvezi s tem od njega zahtevati pisna navodila. |
| 2.3. | Izvajalec je dolžan upoštevati Pravilnik o načinu označitve in organizacije ureditve gradbišča, o vsebini in načinu vodenja dnevnika o izvajanju del in o kontroli gradbenih konstrukcij na gradbišču (Uradni list RS, št. 66/2004) in priskrbeti zahtevane dokumente za primopredajo objekta, vključno z morebitnimi dopolnitvami izvedbene dokumentacije, A-testi garancijskimi listi in navodili za uporabo ter vzdrževanje naprav in opreme, gradbeno dokumentacijo, kar vse je vkalkulirano v pogodbeni ceni. Vsi dokumenti morajo biti v slovenskem jeziku. |
| 2.4. | Sestavni del te pogodbe sta predračun št., \_\_\_\_\_\_\_\_\_\_\_\_\_\_ in ponudbena dokumentacija ponudnika (izvajalca), z dne \_\_\_\_\_\_\_\_\_\_\_\_\_\_\_\_.  Sestavni del pogodbe je tudi terminski plan. |
|  | |  | | --- | | Terminski plan in plan organizacije gradbišča mora izvajalec predložiti v roku 3 dni po podpisu pogodbe. Gradbeni dnevnik je dolžan izvajalec voditi z dnem začetka prvih aktivnosti na objektu. | |
| 2.5. | Izvajalec je dolžan odpadni gradbeni material deponirati na ustrezni deponiji.  Po kočanih delih bo moral izvajalec naročniku predložiti dokazilo o deponiranju odpadnega gradbenega materiala.  Izvajalec je dolžan pravočasno predložiti nadzorniku vsa dokazila, ateste, izjave o skladnosti in certifikate o kvaliteti materialov za vgradnjo, ter ostale podatke v skladu s postopkom za zagotovitev kontrole kvalitete materialov in izvedbe gradbenih in obrtniških ter instalacijskih del in jih arhivirati pri vodji gradbišča. |
| 3. | ROKI IZVEDBE DEL |
| 3.1. | Predvideni rok pričetka del na objektu je \_\_\_\_\_\_\_\_\_\_\_\_\_\_\_\_. Izvajalec bo celovito izvedel vsa dela do \_\_\_\_\_\_\_\_\_\_.  Za začetek del po tej pogodbi se šteje dan, ko naročnik izvajalca uvede v delo – to je datum sklenitve gradbene pogodbe, t.j\_\_\_\_\_\_\_\_\_\_\_\_\_\_\_\_. Izvajalec je uveden v delo z dnem, ko mu je predložena in predana vsa dokumentacija in izpolnjene zahteve iz točke 2.2. te pogodbe. |
| 3.2. | Pogodbeno dogovorjeni roki se lahko podaljšajo:  1. zaradi dodatnih del, izvedenih po pisni zahtevi naročnika;  2. zaradi ravnanja tretjih oseb, ki onemogočajo izvedbo del in ki niso posledica  3. krivdnega ravnanja pogodbenih strank in jih je odobril naročnik. |
| 3.3. | Naročnik si pridržuje pravico, da brez odškodnine zmanjša obseg razpisanih del oz. spremeni predviden čas začetka/zaključka izvajanja del.  Na nastop in prenehanje okoliščin, ki po tej pogodbi lahko vplivajo na spremembo rokov, mora izvajalec opozoriti naročnika pisno in jih takoj evidentirati v gradbenem dnevniku. |
| 3.4 | Izvajalec bo za vso dokumentacijo zagotavljal revizijsko sledljivost, hrambo, vpogled in posredovanje naročniku.  Za zaključek gradbenih del se smatra podpis Zapisnika o kvalitetnem pregledu in primopredaji objekta, iz katerega izhaja, da so opravljena vsa dela in odpravljene vse morebitne kvalitetne pomanjkljivosti. Tudi po izvedenem kvalitetnem pregledu, je izvajalec dolžan poskrbeti za tehnični pregled in vse potrebno dokumentacijo izvajalca za pridobitve uporabnega dovoljenja. |
| 4. | MATERIAL IN DELOVNA SILA |
| 4.1. | Material in delovno silo zagotovi izvajalec. |
| 4.2. | Izvajalec bo dela izvedel brez podizvajalcev.  \_ ALI \_  Poleg izvajalca sodelujejo pri izvedbi del tudi naslednji podizvajalci.   1. [naziv in polni naslov], 2. Zakoniti zastopnik podizvajalca   Matična številka: [številka],  Davčna številka: [številka],  TRR: [številka],  Predmet del: [opis],  Kraj in rok izvedbe: [kraj in datum],  Količina del: v vrednosti [znesek] EUR (brez DDV), kar znaša [vrednost] % od celotne ponudbe.   1. [naziv in polni naslov]   Itd. podizvajalcu(em) za njegovo(njihova) opravljeno(a) delo(a).  Naročnik je dolžan namesto glavnega izvajalca poravnati podizvajalčevo terjatev do glavnega izvajalca, za kar podizvajalec predloži pisno soglasje, ki je sestavni del pogodbe.  Izvajalec je dolžan k svojemu računu oziroma situaciji obvezno priložiti račune oziroma situacije svojega (jih) podizvajalca (ev), ki jih je predhodno potrdil.  Če neposrednega plačila podizvajalec ni zahteval, bo naročnik od izvajalca zahteval, da mu najpozneje v 60 dneh od plačila končnega računa oziroma situacije pošlje svojo pisno izjavo in pisno izjavo podizvajalca, da je podizvajalec prejel plačilo za izvedene gradnje ali storitve oziroma dobavljeno blago, neposredno povezano s predmetom javnega naročila.  Izvajalec mora med izvajanjem javnega naročila gradnje naročnika obvestiti o morebitnih spremembah informacij o podizvajalcih in poslati informacije o novih podizvajalcih, ki jih namerava naknadno vključiti v izvajanje gradenj ali storitev, in sicer najkasneje v petih dneh po spremembi. V primeru vključitve novih podizvajalcev mora glavni izvajalec skupaj z obvestilom posredovati poleg podatkov iz prvega odstavka te točke tudi podatke:  - kontaktne podatke in zakonite zastopnike predlaganih podizvajalcev,  -   izjavo o razlogih za izključitev ter  -   priložiti zahtevo podizvajalca za neposredno plačilo, če podizvajalec to zahteva.  Naročnik mora zavrniti vsakega podizvajalca, če zanj obstajajo razlogi za izključitev iz prvega, drugega ali četrtega odstavka 75. člena ZJN-3, razen v primeru iz tretjega odstavka 75. člena ZJN-3, lahko pa zavrne vsakega podizvajalca tudi, če zanj obstajajo razlogi za izključitev iz šestega odstavka 75. člena ZJN-3.  Naročnik lahko zavrne predlog za zamenjavo podizvajalca oziroma vključitev novega podizvajalca tudi, če bi to lahko vplivalo na nemoteno izvajanje ali dokončanje del in če novi podizvajalec ne izpolnjuje pogojev, ki jih je postavil naročnik v dokumentaciji v zvezi z oddajo javnega naročila. Naročnik mora o morebitni zavrnitvi novega podizvajalca obvestiti glavnega izvajalca najpozneje v desetih dneh od prejema predloga. |
| 5. | CENA DEL |
| 5.1. | Cena pogodbenih del, ki so predmet te pogodbe, znaša po predračunu št. \_\_\_\_\_\_\_\_\_\_\_ z dne \_\_\_\_\_\_\_\_\_\_\_\_\_\_\_\_\_\_ (oziroma ponudbi z dne \_\_\_\_\_\_\_\_\_\_\_\_ )\_\_\_\_\_\_\_\_\_\_\_\_\_\_\_\_\_\_\_ EUR (NETO vrednost), kar z vključenim 22 % DDV znese\_\_\_\_\_\_\_\_\_\_\_\_\_\_\_\_\_\_\_ EUR, z besedilom: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ evrov \_\_\_/100. |
|  |  |
| 5.2. | Naročnik bo izvedena dela plačal v roku 30. dni po prejemu pravilnega e-računa, kateremu boi priložena potrjena situacija s strani nadzora.  Naročnik bo potrjene zneske nakazoval na transakcijski račun izvajalca št. \_\_\_\_\_\_\_\_\_\_\_\_\_\_\_ pri banki \_\_\_\_\_\_\_\_\_\_\_\_\_\_\_\_\_\_\_\_\_\_. | |
|  | Naročnik izhajajoč iz načel zagotavljanja konkurence, transparentnosti in enakopravne obravnave ponudnikov zahteva, da ponudnik v cenah na enoto upošteva in vključi skladno s pogoji razpisne dokumentacije vse pričakovane in predvidene stroške in tudi stroške, ki jih v času podajanja ponudbe ni bilo možno natančno predvideti, so pa bili ocenjeni, oz. predvideni – predvidljivi ter je izvajalec ocenil tveganje za njihov nastanek, in sicer:   * stroške pripravljalnih del, organizacije, ureditve in varovanja gradbišča oz. delovišča ter postavitve gradbiščne table, v kolikor je le-ta potrebna; * stroškov vseh rušitev z deli in odvozi obstoječe infrastrukture v delu priključitve na obstoječo že izgrajeno infrastrukturo, vključno s stroški odvozov, rušitvenih del ter stroški trajnih deponij za odstranjene materiale; * stroški vseh tehničnih varovanj, da gradbena dela ne povzročajo in ogrožajo sosednjih zemljišč, parcel in komunalnih vodov, še posebej v delu sanacij in varovanj sosednji nižjeležičih objektov ali ceste vključno s odvodnimi jarki; * stroške vseh popravil na komunalnih vodih, ki morebiti nastanejo pri izvedbi gradbenih del vključno z popravilom skladnim s tehničnimi standardi del na poškodovanih komunalnih vodih in natančnim geodetskim posnetkom in označbo poškodbe na komunalnem vodu – poškodbe morajo biti javljene nosilcem infrastrukture in popravilo le teh pregledano s strani upravljalcev posamezne infrastrukture; * stroške nabave in vgradnje vsega materiala in opreme, predvidenega za vgradnjo in montažo, kot tudi stroške vseh odvozov in deponij odstranjenih materialov, tamponov, starih komunalnih vodov, elementov na infrastrukturi, varnostnih ograj,… * izdelavo ali najem in koriščenje, montažo in demontažo vseh delovnih ter zaščitnih odrov, ograj, potrebnih za izvedbo pogodbenih del ipd., skratka vseh spremljajočih del pri izvedbi gradbenih del tega javnega naročila * stroške prevozov, raztovarjanja in skladiščenja na gradbišču oz. delovišču ter notranjega transporta na gradbišču, * stroške zaključnih del na gradbišču oz. delovišču z odvozom odvečnega materiala in stroške vzpostavitve prvotnega stanja, kjer bo to potrebno, * stroške zavarovanja gradbišča oz. delovišča, delavcev ter materiala na gradbišču oz. delovišču v času izvajanja del, zavarovanja za morebitne škode do tretjih oseb in objektov od začetka del do predaje objekta naročniku. Zavarovanje mora biti izvršeno pri pooblaščeni zavarovalni družbi, * stroške vzdrževanja začasnih internih poti na gradbišču oz. delovišču in stroške čiščenja javnih ter drugih poti in okolja izven gradbišča oz. delovišča, ki jih bo onesnažil s svojimi vozili ali deli izvajalec ali njegov podizvajalec, * stroške elaboratov, soglasij, materialni stroški prometnih zapor, prometnih preusmeritev in podobnih stroškov, * stroške čiščenja opreme in tistega dela objekta, ki ga je ponudnik uporabljal pri izvedbi del, vse do primopredaje izvedenih del naročniku, še posebej sprotno čiščenje obstoječe cestne infrastrukture, ki se bo uporabljala kot transportna pot, * stroške električne energije, vode in morebitne ostale stroške v času izvajanja del, * stroške vzpostavitve prvotnega stanja, kjer bo to potrebno, * stroške za popravilo morebitnih škod, ki bi jih povzročil izvajalec ali njegov podizvajalec, na objektu kot celoti oz. delu objekta, opremi, dovoznih cestah, zunanjem okolju, komunalnih vodih in priključkih ter na sosednjih objektih, * stroške vseh predpisanih kontrol materialov, atestov in garancij za vgrajene materiale, stroške nostrifikacije in meritev pooblaščenih institucij, potrebnih za uspešno primopredajo del, pri čemer morajo biti dokumenti obvezno prevedeni v slovenščino in nostrificirani od pooblaščene institucije v RS, * stroške v zvezi z odvozom odvečnega materiala skladno s pravilnikom lokalne deponije, ki si jo mora urediti in organizirati izvajalec, ne glede na oddaljenost deponije od gradbišča, * stroške eventualno potrebnih cestnih zapor, * stroške morebitnih navodil za obratovanje in vzdrževanje, * stroške zavarovanj, * zaključna dela in odvoz odvečnih materialov ob zaključku, čiščenje objekta, čiščenje okolice ipd., * poprava morebitnih škod, ki bi nastale po krivdi izvajalca na drugih delih objekta, komunalni opremi ipd., * izpolnjevanje določb Uredbe o mejnih vrednostih kazalcev hrupa v okolju (Uradni list RS, št. 105/05, 34/08, 109/09 in 62/10) * druge nenavedene in nepredvidene stroške, vsi ostali običajni stroški, potrebni za izvedbo predmeta pogodbe.   Pogodbena vrednost vsebuje vse elemente cene, vključno z davkom na dodano vrednost, manipulativnimi stroški, taksami, carino idr. in je ni možno povečati na nobeni osnovi razen na zakonski.  Cena na enoto v bruto vrednosti in popusti dogovorjeni s to pogodbo, so fiksni ves čas izvedbe do uspešne primoprodaje pogodbenih del.  Izvajalec je dolžan gradbišče organizirati in voditi tako, da bo omogočen dostop stanovalcev in intervencijskih vozil. | |
| 6. | OBRAČUN IZVEDENIH DEL | |
|  | Izvajalec bo izvedene količine del obračunal z začasnimi mesečnimi situacijami in z eno končno situacijo po primopredaji, odpravljenih pomanjkljivostih in po predložitvi garancij. Izstavljeno situacijo je izvajalec dolžan potrditi pri nadzornem organu in jo predložiti v potrditev naročniku. | |
| 6.1 | Situacije za dejanski obseg izvršenih del se izstavljajo do petega dne v mesecu za pretekli mesec in morajo biti s strani nadzornega organa že potrjene .  Naročnik je dolžan v nadaljnjih treh dneh od dneva njenega prejema, situacijo pregledati, nesporni del situacije potrditi, morebitni sporni del situacije pa v okviru tega roka pisno prerekati, sicer se šteje, da je situacija potrjena. | |
|  | Izvajalec bo končno situacijo lahko izstavil po izvedeni končni primopredaji del, opravljenem pregledu in prevzemu del, ter po predložitvi garancije za odpravo napak v garancijski dobi.  Za zaključek gradbenih del se smatra podpis Zapisnika o kvalitetnem pregledu in primopredaji objekta, iz katerega izhaja, da so opravljena vsa dela in odpravljene vse morebitne kvalitetne pomanjkljivosti. Tudi po izvedenem kvalitetnem pregledu, je izvajalec dolžan poskrbeti za tehnični pregled in vse potrebno dokumentacijo izvajalca za pridobitve uporabnega dovoljenja. | |
| 7. | OBRAČUN IN PLAČILO ZAMUDNIH OBRESTI | |
|  | V primeru zamude s plačilom začasnih in končne situacije je naročnik dolžan izvajalcu na njegovo zahtevo plačati zakonite oziroma zamudne obresti. Izvajalec lahko zahteva plačilo do dneva poplačila. | |
|  |  | |
| 8. | SPREMEMBA POGODBE | |
| 8.1. | Pogodbeni stranki sta soglasni, da spremenjene okoliščine ne vplivajo na spremembo pogodbene vrednosti del. | |
|  |  | |
| 8.2. | V kolikor naročnik z vpisom v gradbeni dnevnik zahteva od izvajalca izvedbo del, ki s pogodbo niso predvidena in dogovorjena, skleneta pogodbeni stranki aneks k tej pogodbi, s katerim natančno opredelita dodatna dela po vrsti in količini ob upoštevanju cen določenih na podlagi postopka kot jih določa razpisna dokumentacija postopka javnega naročanja, ki je podlaga k tej pogodbi. | |
| 8.3. | Pogodbeni stranki sta soglasni, da za vsa morebitna več /manj dela, za katera bosta pogodbeni stranki sklenili dodatek k tej pogodbi, velja cena in kvaliteta kot za dela po tej pogodbi če gre za istovrstna dela. Če je izvajalec v predračunu podal eventualni popust, velja ta popust tudi za vsa morebitna več dela ali material.  Dodatna dela mora pred naročilom pisno potrditi naročnik in nadzorni organ, naročnik pa mora pisno potrditi ceno in količino preden se dodatna dela izvedejo, v nasprotnem primeru se šteje, da je izvajalec izvedel dela v okviru obstoječih količin in cen in ne gre za dodatna dela. Naročnik morebitne cene dodatnih del na enoto mere preveri na trgu in prizna zgolj cene, kot jih ta dela dosegajo na trgu. Naročnik lahko ob tem zahteva tudi analizo ponujenih cen ter kalkulativne osnove. Sprememba pogodbe je možna tudi iz razlogov, ki jih določa ZJN-3. V primeru da se dela izvedena pred pisno potrditvijo se šteje, da je izvajalec izvedel dela v okviru obstoječega popisa del po pogodbi in predmetni razpisni dokumentaciji. | |
| 9. | |  | | --- | | POGODBENA KAZEN | | |
| 9.1. | Kadar se izvajalec po svoji krivdi pri izvedbi del ne drži s to pogodbo dogovorjenih rokov izvedbe del, sme naročnik za vsak dan zamude zahtevati plačilo pogodbene kazni v višin 5 %0  (promile) te vrednosti, oz. največ 10 % pogodbene vrednosti.  Naročnik ima pravico pogodbo odpovedati v kolikor izvajalec v roku petih delovnih dni po podpisu pogodbe z deli ne prične ali pride v zamudo z izvedbo del za več kot 10 koledarskih dni od roka končanja določenega v tej pogodbi. | |
|  | Naročnik mora pravico pogodbene kazni uveljavljati najkasneje pri končnem obračunu del in sme končno situacijo zmanjšati za pogodbeno kazen. | |
| 9.2. | Če se pri primopredaji pogodbenih del ugotovijo pomanjkljivosti ali takšne napake, ki bistveno vplivajo oz. ovirajo uporabo objekta in katerih odprava traja več kot 3 (tri) delovne dni, se šteje, da je izvajalec z rokom dokončanja pogodbenih del v zamudi tudi za vse in za toliko dni, kolikor traja odprava pomanjkljivosti in napak. | |
| 10. | ŠKODA | |
| 10.1. | Če naročniku zaradi zamude izvajalca z izvedbo del nastane gospodarska škoda, ima naročnik pravico do povrnitve vse nastale gospodarske škode. Če škoda presega vrednost pogodbene kazni, ima naročnik pravico do povrnitve vse gospodarske škode nad zneskom pogodbene kazni. | |
| 10.2. | Izvajalec mora na svoje stroške popraviti vse poškodbe objekta in opreme, ki izhajajo iz gradbenih posegov po tej pogodbi. Izvajalec mora po končanih delih območje gradbišča vzpostaviti v prvotno stanje. | |
| 11. | IZVRŠITEV IN PREVZEM DEL, KONČNI OBRAČUN | |
| 1. .1. | Izvajalec je dolžan datum dokončanja del vpisati v gradbeni dnevnik in naročnika takoj pozvati na prevzem del. Naročnik se zavezuje dokončana dela prevzeti najkasneje v roku 10 dni po prejemu izvajalčevega obvestila iz predhodnega odstavka.  Za zaključek gradbenih del se smatra podpis Zapisnika o kvalitetnem pregledu in primopredaji objekta, iz katerega izhaja, da so opravljena vsa dela in odpravljene vse morebitne kvalitetne pomanjkljivosti. Tudi po izvedenem kvalitetnem pregledu, je izvajalec dolžan poskrbeti za tehnični pregled in vse potrebno dokumentacijo izvajalca za pridobitve uporabnega dovoljenja.  Ob dokončanju del in prevzemu del sestavijo pooblaščeni predstavniki pogodbenih strank primopredajni zapisnik, v katerem natančno ugotovijo predvsem:   * ali izvedena dela ustrezajo določilom te pogodbe, veljavnim zakonskim predpisom in pravilom stroke; * datume začetka in končanja del in datum prevzema del; * kakovost izvedenih del in pripombe naročnika v zvezi s kakovostjo izvedenih del; * opredelitev del, ki jih je izvajalec dolžan ponovno izvesti, dokončati ali popraviti; * morebitna odprta, med predstavniki pogodbenih strank sporna, vprašanja tehnične narave; * ugotovitev s sprejemom atestov in morebitnih garancijskih listov. | |
| 11.2. | Če se naročnik v roku iz točke 11.1. ne odzove pozivu izvajalca naj prevzame dela, sestavi izvajalec prevzemni zapisnik v njegovi odsotnosti. Z dnem izročitve zapisnika naročniku nastopijo pravne posledice povezane z izročitvijo in sprejemom del. | |
| 11.3. | Če pogodbeni stranki s primopredajnim zapisnikom ugotovita, da mora izvajalec določena dela dokončati, popraviti ali jih ponovno izvesti, pa tega ne stori v dogovorjenem roku, sme naročnik angažirati drugega izvajalca, ki jih izvede na izvajalčev račun. | |
| 12. | RAZDRTJE POGODBE | |
| 21.1. | Naročnik sme razdreti pogodbo:   * če izvajalec tudi po pismenem pozivu naročnika in naknadnem 5 - dnevnem roku z deli ne začne in jih ob morebitni prekinitvi ne nadaljuje; * če izvajalec po svoji krivdi zamuja z deli več kot 10 dni; * če ga nadzorni organ že tekom gradnje opozori, da izvajalec dela nekvalitetno in v nasprotju s pravili stroke, pa izvajalec napak ne popravi; * če izven pogodbeno dogovorjenih pogojev in brez soglasja naročnika prepusti izvedbo vseh ali pretežnega dela del podizvajalcem, * če izvajalec krši predpise s področja okoljskega, socialnega in delovnega prava. | |
| 12.2. | Izvajalec sme razdreti pogodbo:   * če naročnik tudi po naknadno postavljenem roku ne posreduje navodil v zvezi z njegovimi vprašanji, pa so te bistvene za izvedbo del; * če naročnik ne izpolnjuje svojih obveznosti po tej pogodbi in kljub opozorilu izvajalca, da je izpolnitev obveznosti naročnika bistvena za nadaljevanje pogodbe, ne izpolni svoje obveznosti. | |
| 12.3. | Pogodbo morata pogodbeni stranki razdreti pisno z navedbo razloga ali razlogov, zaradi katerih pogodbo razdirata. | |
| 12.4. | Ne glede na to, katera od pogodbenih strank pogodbo razdira, je izvajalec dolžan izvršena dela zavarovati tako, da jih zaščiti pred propadanjem, stroške teh del pa nosi tista od strank, ki je odgovorna za razdrtje pogodbe. | |
| 12.5. | Izvajalec je dolžan v vseh zgoraj navedenih primerih na svoje stroške umakniti z gradbišča svoje delavce, opremo in delovna sredstva, odstraniti začasne objekte ter očistiti objekt in gradbišče v roku 15 dni po razdrtju pogodbe. | |
| 13. | FINANČNA ZAVAROVANJA | |
| 13.1. | Uspešen ponudnik bo moral kot finančno zavarovanje za dobro izvedbo pogodbenih obveznosti predložiti 3 x bianco podpisano menico z menično izjavo s pooblastilom za izpolnitev menice v višini 10% od pogodbene vrednosti (z DDV). Menica mora biti priložena v roku max. 8 delovnih dni od dneva, ko ponudnik prejme od naročnika podpisano pogodbo v podpis. V primeru, če izbrani ponudnik v tem času te garancije ne predloži, bo pogodba nična. Pripravljena je lahko nova pogodba in poslana v podpis drugemu ustreznemu ponudniku. | |
| 13.2. | Trajanje finančnega zavarovanja za dobro izvedbo del je še 30 (trideset) dni po predvidenem zaključku gradnje in primopredaji objekta. Če se med trajanjem izvedbe pogodbe spremeni rok za izvedbo pogodbenih del na osnovi aneksa k pogodbi, mora izvajalec predložiti v roku 10 (deset dni) od podpisa aneksa k tej pogodbi novo finančno zavarovanje za dobro izvedbo del z novim rokom trajanja le-te, v skladu s spremembo pogodbenega roka za izvedbo del, oziroma novo finančno zavarovanje s spremenjeno višino zneska, v skladu s spremembo pogodbene vrednosti. Če izvajalec ne predloži finančnega zavarovanja s podaljšanim rokom, lahko naročnik unovči finančno zavarovanje za dobro izvedbo pogodbenih obveznosti. | |
| 13.3. | Ob primopredaji objekta se izvajalec zavezuje predložiti garancijo (bančna ali zavarovalniška) za odpravo napak v garancijskem roku petih let in v višini 5 % od končne vrednosti izvedenih del (z DDV) z veljavnostjo pet let od dneva izdaje garancije. Če izvajalec ne bo predložil bančne garancije za odpravo napak v garancijski dobi, bo naročnik unovčil finančno zavarovanje za dobro izvedbo pogodbenih obveznosti.  Garancija krije naročnikove stroške, ki jih utrpi, če izvajalec v primeru okvare ali v primeru kakršnega koli drugega dogodka, ki bi zmanjšal možnost uporabe predmeta pogodbe, v garancijskem roku ni izpolnil svoje obveznosti ter z odpravo napake zagotovil brezhibnega delovanja predmeta pogodbe. Brez navedenega zavarovanja za odpravo napak v garancijskem roku, dokončen prevzem del ni izvršen in naročnik lahko unovči garancijo za dobro izvedbo pogodbenih obveznosti. | |
| 13.4. | Izvajalec je odgovoren za kvaliteto izvršenih del pet let po prevzemu del s strani naročnika. Za vgrajeni material in opremo veljajo garancijski roki proizvajalcev. Ti garancijski roki začnejo teči z dnem, ko bo objekt kot celota dograjen, tehnično pregledan, s pogojem, da morajo biti pred tem odpravljene vse pomanjkljivosti, ugotovljene v toku gradnje, ob priliki tehničnega pregleda ali ob priliki primopredaje nakupa oziroma prodaje materiala. | |
| 14. | PROTIKORUPCIJSKA KLAVZULA  Pogodba, pri kateri kdo v imenu ali na račun druge pogodbene stranke, predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za:   * pridobitev posla ali * za sklenitev posla pod ugodnejšimi pogoji ali * za opustitev dolžnega nadzora nad izvajanjem pogodbenih obveznosti ali * za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku   je nična. | |
| 15. | VARSTVO PRI DELU | |
|  | Izvajalec je dolžan v času gradnje na celotnem gradbišču upoštevati vse zakonske in druge predpise in določbe varstva pri delu. | |
| 16. | POOBLAŠČENCI STRANK | |
|  | Predstavnik izvajalca po tej pogodbi je \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.  Nadzorni organ s pristojnostmi po zakonu o graditvi objektov izvaja organ občinske uprave in od nje pooblaščen nadzornik po ZGO-1 ali pristojna institucija za kontrolo posameznih vgrajenih materialov in količin \_\_\_\_\_\_\_\_\_\_\_\_\_\_\_\_\_\_\_  Skrbnik pogodbe s strani naročnika je \_\_\_\_\_\_\_\_\_\_\_\_\_\_\_. | |
| 17. | KONČNA DOLOČILA  Pogodba preneha veljati, če je naročnik seznanjen, da je pristojni državni organ ali sodišče s pravnomočno odločitvijo ugotovilo kršitev delovne, okoljske ali socialne zakonodaje s strani izvajalca pogodbe o izvedbi javnega naročila ali njegovega podizvajalca. Vse spore iz te pogodbe bosta stranki reševali prvenstveno sporazumno, sicer je za njihovo reševanje pristojno sodišče na sedežu naročnika. Določila te pogodbe se presojajo z uporabo določb OZ (Uradni list RS, št. 97/2007-UPB1). | |
| 17.2. | Pogodba stopi v veljavo, ko jo podpiše zadnja od pogodbenih strank in ko izvajalec izroči naročniku finančno zavarovanje za dobro izvedbo pogodbenih obveznosti.  Pogodba je sestavljena v 4 (štirih) enakih izvodih, od katerih prejme vsak pogodbena stranka po 2 (dva) izvoda. | |

Izvajalec: Naročnik:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datum: Datum:

Žig Žig

Priloge pogodbi:

* 1. Ponudbeni predračun
  2. Terminski plan
  3. Finančno zavarovanje za dobro izvedbo pogodbenih obveznost